**Retningslinjer for tilskudd til interesseorganisasjoner og organisering av frivillig innsats innen helse-, omsorgs- og sosialfeltet**

**Vedtatt av Bystyret 20.09.2023**

**FORMÅL MED TILSKUDDSORDNINGENE TILHØRENDE DIREKTØROMRÅDE HELSE OG MESTRING ER:**

**A. Tilskudd som gis skal være i tråd med målsettinger i politisk vedtatte planer og strategier på helse- omsorgs- og sosialfeltet**

**B. Tilskuddsordningene skal bidra til realisering av de sentrale, overordnede mål og strategier for direktørområde for helse og mestring:**

* Flest mulig er i arbeid og aktivitet og deltar i lokalsamfunnet.
* Avklare forventninger gjennom styrket kommunikasjon med innbyggere, samarbeidspartnere leverandører og organisasjoner.
* Flest mulig innbyggere i Kristiansand kommune skal gis muligheten til å bo trygt i eget hjem så lenge som mulig.
  + Styrke egenmestring
  + Styrke tidlig innsats
  + Sikre helhetlige og koordinerte tjenester
* Gjennom målrettet forebygging- og rehabiliteringsarbeid utsettes innbyggernes behov for helse- og omsorgstjenester.
* Ta i bruk teknologi for å fornye, forenkle og forbedre tjenester.
* Innbyggere som er vanskeligstilt på boligmarkedet får tilbud om bolig og tjenester tilpasset behovene.

**C. Tilskudd skal bidra til at kommunen og organisasjoner utfyller hverandre med hensyn til oppgave og ansvarsfordeling slik at behov i befolkningen dekkes på en bærekraftig måte**

**D. Tilskudd som gis skal bidra til integrering, mangfold og deltakelse i samfunnsliv**

1. **Formål**

Tilskuddsordningen skal stimulere til aktiviteter og drift av interesse-, bruker- og pårørendeorganisasjoner. Organisering av frivillig innsats som støtter opp om kommunens samfunnsoppdrag innenfor helse-, omsorg- og sosialfeltet, er sentralt i formålet.

**2. Hva det kan gis tilskudd til**

a) Aktiviteter som bidrar til å oppnå mål og strategier kommunen har

b) Tiltak som er forebyggende og rettet mot klart definerte målgrupper og vil hindre/utsette behov for tyngre hjelpetiltak

c) Tiltak som utfyller kommunens tilbud

d) Tiltak som bidrar til å styrke kommunens satsingsområder

e) Drift av organisasjonen

**3. Hva det ikke gis tilskudd til**

a) Leie av egne lokaler

b) Interne kurs og studiereiser

c) Annen utdanning

d) Tiltak med et kommersielt formål

e) Investering i utstyr prioriteres i hovedsak ikke

f) Reise- og oppholdsutgifter prioriteres i hovedsak ikke

**4. Hvem det kan gis tilskudd til**

a) Lag, foreninger og organisasjoner som er registrert eller driver sin aktivitet i Kristiansand, og stemmer med formålet til tilskuddsordningen.

b) Interesse-, bruker- og pårørendeorganisasjoner som fremmer brukermedvirkning og driver informasjons-, kurs-, og veiledningstilbud overfor medlemmer, interessepolitisk arbeid og likemanns- og selvhjelpsarbeid.

c) Organisasjoner som utløser frivillig innsats i befolkningen i Kristiansand gjennom rekruttering, opplæring og oppfølging av frivillige.

**5. Hvem det ikke gis tilskudd til**

a) Virksomheter, institusjoner og organisasjoner som har samarbeidsavtale med kommunen og mottar årlig driftstilskudd fra egen post på det kommunale budsjettet, kan som hovedregel ikke søke om ekstra tilskudd fra denne tilskuddsordningen.

b) Kommunale, fylkeskommunale og statlige etater/enheter/virksomheter.

c) Lag, foreninger og organisasjoner som ikke er registrert i Brønnøysundregistrene / Frivillighetsregisteret.

d) Virksomheter eller deler av virksomhet som har avtale om salg av tjenester til kommunen innenfor ordningens virkeområde.

e) Virksomheter og organisasjoner som faller utenfor formålet med ordningen.

f)Organisasjoner, foreninger, stiftelser eller tiltak med forretningsmessig formål eller kommersiell karakter.

g) Enkeltpersoner

h) Søkere som tidligere har mottatt tilskudd som ikke er brukt etter forutsetningene i disse retningslinjene og / eller svarbrev vil som hovedregel ikke bli prioritert.

**6. Søknadsfrist og kunngjøring**

Søknadsfrist medio november for påfølgende år. Tilskuddsordningen kunngjøres via kommunens nettsider minimum seks uker før søknadsfrist. Samtidig med at tilskuddsordningen kunngjøres via kommunens nettsider, tilskrives alle mottakere av tilskudd fra året før om utlysning og søknadsfrist.

**7. Krav til søknaden**

a) Søknad skal sendes inn på gjeldende elektroniske søknadsskjema av en person som har myndighet til å forplikte organisasjonen. Alle obligatoriske felt i skjemaet må fylles ut.

b) Kun søknader sendt via kommunens elektroniske søknadskjema innen søknadsfristen vil bli behandlet.

c) En beskrivelse av organisasjonens formål og målsetting, samt beskrivelse av aktiviteten det søkes tilskudd til.

Medlemstall hvis foreningen er medlemsbasert og omfang av frivillig innsats.

Beskriv antall og omfang av deltakere / brukere / pårørende med bostedsadresse i Kristiansand og eventuelle samarbeid med andre organisasjoner og kommunale instanser.

d) Søknadssum

e) Budsjett skal være i balanse og vise alle utgifter og inntekter, og en plan for finansiering. Det skal gjøres rede for andre kommunale tilskudd som allerede er innvilget, samt andre omsøkte midler fra private og offentlige instanser.

f) Siste tilgjengelig årsberetning og regnskap skal legges ved.

**8. Saksbehandling**

a) I vurderingen av søknadene legges det vekt på følgende kriterier:

* + Utfyller kommunens egne tilbud eller annen virksomhet som er finansiert av kommunen
  + Stemmer med kommunens mål og strategier
  + Kan forventes å bidra til økt livskvalitet for brukerne
  + Tiltakets faglige nivå
  + Graden av frivillig innsats i tiltaket
  + Plan for finansiering
  + Klima- og miljøtiltak (eksempelvis grep for å kutte utslipp, matsvinn, avfallshåndtering, leverandørkrav, bærekraftsstrategi og avfallsplan.)

b) Søknadene vurderes og prioriteres innenfor den økonomiske rammen som bystyret har fastsatt for tilskuddsordningen. Summen av tilskudd som fordeles kan ikke overskride rammen for ordningen.

c) Direktør for helse og mestring fremmer forslag om tildeling til helseutvalgets møte i januar/februar som fatter vedtak.

d) Etter at vedtak er fattet, sendes svarbrev til alle søkere innen to uker, og innvilget tilskudd utbetales innen tre uker. Utbetalinger på over kr 500 000 fordeles som hovedregel på fire utbetalinger i året. Direktør for helse og mestring kan sette andre rimelige betingelser for utbetaling av tilskudd.

**9. Krav til mottaker av tilskudd**

a) Tilskudd gis under forutsetning av at tiltaket gjennomføres som beskrevet i søknaden. Ved vesentlige endringer skal saksbehandler i kommunen kontaktes umiddelbart.

b) Dersom tilskuddet ikke benyttes i samsvar med forutsetningene, kan kommunen kreve at hele eller deler av tilskuddet skal betales tilbake.

c) Årsregnskap og rapport som viser hvordan innvilget tilskudd er benyttet, skal sendes kommunens saksbehandler i tråd med krav i svarbrev. Direktør for helse og mestring kan sette andre rimelige betingelser for dokumentasjon og rapportering. For tilskudd over kr 500 000 skal regnskap være godkjent av registrert revisor.

d) Støtten fra Kristiansand kommune skal synliggjøres i informasjonsmateriell og lignende.

e) Tilskudd skal benyttes på en slik måte at det ikke oppstår kryssubsidiering av eventuelle aktiviteter / tjenester som selges i et marked.

f) Kristiansand kommune skal være et livssynsåpent samfunn og det forventes at tilskuddsmottakere arbeider for å fremme likestilling, mangfold og inkludering, og motvirker alle former for diskriminering.

g) Det forventes at tilskuddsmottaker jobber i samsvar med FNs bærekraftsmål.

**10. Klage**

Søker kan klage på vedtaket innen tre uker. En klage skal vise til hvilket vedtak det klages på, den bør begrunnes og ha med betydningsfulle opplysninger. Saksbehandler kan svare på spørsmål og en eventuell klage må sendes Kristiansand kommune i henhold til informasjon gitt i svarbrev. Kommunen vurderer først om det er grunnlag for å endre vedtaket. Hvis vedtaket ikke endres, sendes klagen for endelig avgjørelse til Kristiansand kommunes klagenemnd.

Klageadgang er regulert i Forvaltningslovens §28, andre ledd.  Samme lov § 18 og 19 regulerer retten til innsyn i dokumenter.